Diari Oficial de la Generalitat Valenciana


Sumari del DOGV 5513, del 16-05-2007 (2007/6111)

Informació pública del compte de liquidació definitiva del projecte de reparcel·lació de la unitat d'execució número 1 del pla parcial Lledó 2 del sector 4 del programa d'actuació urbanística Lledó.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5513

Data del DOGV
:   16-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6111


Data del document
:   24-04-2007

Organisme emissor
:   Calviga, SA

Tipus de document
:   Informació Pública

Harbo, SA, Promojucar, SA, Renos, SL, i Calviga, SA, sotmeten a informació pública el compte de liquidació definitiva del projecte de reparcel·lació, promogut en la seua qualitat d'agent urbanitzador, corresponent a l'àmbit de la unitat d'execució número 1 del pla parcial Lledó 2 del sector 4 del programa d'actuació urbanística Lledó de Castelló, en aplicació de l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pel termini de 20 dies hàbils, comptats a partir de l'endemà de la publicació d'este anunci.  
L'àmbit de la unitat reparcel·lable comprén els terrenys ubicats entre l'avinguda Lledó, carrer en projecte, carrer 243 i camí de la Plana.  
El compte de liquidació definitiva del projecte de reparcel·lació de la unitat d'execució número 1 del pla parcial Lledó 2 de Castelló de la Plana es troba protocol·litzada en la notaria de Joaquín Serrano Yuste amb el número 1671 del seu protocol, situada a Castelló de la Plana, en la plaça Cardona Vives, 10, telèfon número 773 400 475, fax número 452 239 451. De la mateixa manera una còpia del dit compte de liquidació definitiva ha sigut depositada en l'Ajuntament de Castelló de la Plana, identificada com a compte de liquidació definitiva de la unitat d'execució 1 del pla parcial Lledó 2, Castelló.  
Se li informa igualment que, dins del termini de 20 dies comptats des de la publicació de l'últim anunci (Diari Oficial de la Comunitat Valenciana) qualsevol persona podrà comparéixer en la dita notària per a obtindre còpia de l'acta a què es referix l'article 48.B) de la llei o sol·licitar que se li exhibisca esta.  
Així mateix podrà consultar en l'ajuntament les actuacions derivades de la documentació depositada en este i de presentar al·legacions.   
De conformitat amb l'article 59.4 de la Llei 30/1992, del Règim Jurídic de les Administracions Públiques i del Procediment Administratiu Comú, valga el present edicte com a notificació als afectats desconeguts o no localitzats.  
Castelló de la Plana, 24 d'abril de 2007.- Per Harbo, SA, Promojucar, SA, Renos, SL, i Calviga, SA: Andrés Gimeno Escrig.  
Informació pública del compte de liquidació definitiva del projecte de reparcel·lació de la unitat d'execució número 1 del pla parcial Lledó 2 del sector 4 del programa d'actuació urbanística Lledó. [2007/6111]Calviga, SA, Harbo, SA,   
Promojúcar, SA y Renos SL